18. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 279 της 30 Σεπτ./8 Οκτ. 1997 (ΦΕΚ Α΄203) Διατήρηση οπλιτών πτυχιούχων ιατρικής ή φαρμακευτικής σε αγροτικά ιατρεία και περιφερειακά ιατρεία κέντρων υγείας. Έχοντας υπόψη: α. Τις διατάξεις της παρ. 1 του άρθρ. 12 του Νόμ. 1763/1988 «Στρατολογία των Ελλήνων» (ΦΕΚ 57 Α΄), όπως το άρθρο αυτό αντικαταστάθηκε με το άρθρ. 11 του Νόμ. 2510/1997 (ΦΕΚ 136 Α΄). β. Το γεγονός ότι με τις διατάξεις του παρόντος δ/τος δεν προκαλείται πρόσθετη δαπάνη σε βάρος του Κρατικού Προϋπολογισμού. γ. Τη με αριθ. 462/2.9.97 γνωμοδότηση του Συμβουλίου Επικρατείας, μετά από πρόταση των Υπουργών Εθνικής άμυνας και υγείας και πρόνοιας, αποφασίζουμε: Άρθρ.1.-1.Επιτρέπεται η διάθεση οπλιτών πτυχιούχων ιατρικής ή φαρμακευτικής σε αγροτικά ιατρεία και περιφερειακά  ιατρεία κέντρων υγείας εφόσον οι διατιθέμενοι: α.. Έχουν συμπληρώσει στρατιωτική υπηρεσία τουλάχιστον έξι μηνών. (Αντί για τη σελ.1262,05(γ)  Σελ.1262,05(δ) Τεύχος 1391 Σελ. 1 Υγειονομικό Σώμα 36.Ο.β.14-18 β. Κατά την ημερομηνία έναρξης της διάθεσης έχουν υπόλοιπο θητείας για εκπλήρωση, τουλάχιστον έξι μηνών. γ. Κατέχουν άδεια άσκησης επαγγέλματος ιατρού ή φαρμακοποιού. 2. Ο αριθμός των διατιθέμενων οπλιτών, κατά ειδικότητα, εξαρτάται από τις ανάγκες του Υπουργείου Υγείας και Πρόνοιας και από τις δυνατότητες του Υπουργείου Εθνικής Άμυνας.3. Οι οπλίτες που πληρούν τις προϋποθέσεις της παρ. 1 του άρθρου αυτού, δηλώνουν στη μονάδα ή υπηρεσία στην οποία υπηρετούν, αν επιθυμούν να διατεθούν σε αγροτικό ιατρείο ή περιφερειακό ιατρείο κέντρου υγείας. Η επιλογή γίνεται από τη διεύθυνση υγειονομικού του Γενικού Επιτελείου του κλάδου των Ενόπλων Δυνάμεων στον οποίο ανήκουν, με βάση τα παρακάτω κριτήρια: α.Την εκπαιδευτική σειρά στρατεύσιμων οπλιτών (Ε.Σ.Σ.Ο.) στην οποία ανήκουν. β. Την οικογενειακή τους κατάσταση. γ. Τις μονάδες ή υπηρεσίες όπου έχουν υπηρετήσει. δ. Το έτος γέννησής τους. 4. Κατά την επιλογή προτιμώνται όσοι ανήκουν σε παλαιότερη Ε.Σ.Σ.Ο., μεταξύ δε οπλιτών της ίδιας Ε.Σ.Σ.Ο. προτιμώνται με σειρά προτεραιότητας, οι έγγαμοι, αυτοί που υπηρέτησαν ή υπηρετούν σε παραμεθόριες περιοχές ή σε μονάδες εκστρατείας και οι μεγαλύτεροι σε ηλικία. 5.Σε περίπτωση που οι θέσεις δεν καλύπτονται από τον αριθμό των οπλιτών οι οποίοι  δήλωσαν σε κάθε Κλάδο των Ενόπλων Δυνάμεων ότι  επιθυμούν να διατεθούν, οι κενές θέσεις καλύπτονται από τα αντίστοιχα Γενικά Επιτελεία με βάση την Ε.Σ.Σ.Ο και το έτος γέννησης, εφαρμοζόμενων αναλόγως των διατάξεων των προηγούμενων παρ. 3 και 4. Άρθρ.2.-1.Οι οπλίτες που διατίθενται σε αγροτικά ιατρεία ή περιφερειακά ιατρεία κέντρων υγείας. α. Απαλλάσσονται από άλλα στρατιωτικά καθήκοντα. β. Διέπονται, σχετικά με το ωράριο και τους όρους απασχόλησης, από τις διατάξεις που ισχύουν κάθε φορά για τις θέσεις στις οποίες διατίθενται. γ. Δικαιούνται, από το Υπουργείο Υγείας και Πρόνοιας, τις αμοιβές που ορίζονται κάθε φορά για τα καθήκοντά τους. 2.Ο χρόνος διάθεσης σε αγροτικά ιατρεία ή περιφερειακά ιατρεία κέντρων υγείας, υπολογίζεται ως χρόνος στρατιωτικής υπηρεσίας και ως χρόνος εκπλήρωσης υποχρέωσης υπαίθρου. 3.Με την απόφαση διάθεσης των οπλιτών σε αγροτικά ιατρεία και περιφερειακά ιατρεία κέντρων υγείας καθορίζεται η διοικητική υπαγωγή τους. Σελ.1262,06(δ) Τεύχος 1391 Σελ. 2 Άρθρ.3.-Η ισχύς του δ/τος αυτού αρχίζει από τη δημοσίευσή του στην εφημερίδα της Κυβερνήσεως. από την ίδια ημερομηνία παύει η ισχύς του Π. Δ/τος με αριθ. 429/1988 (ΦΕΚ 198 Α΄) 36.Ο.β.18 Υγειονομικό Σώμα 